Vi havde fornøjelsen af at bo i Mette og Steens utrolig hyggelige og meget velplacerede lejlighed. De bød os varmt velkommen med The og frisk brød - som vi nød sammen og gennemgik de praktiske detaljer. Vi skulle bo hos dem i en uge og de var behjælpelige med at finde parkering til bilen. Der var redt op og i det hele taget fik vi en velkomst ud over alt forventning. Mette havde samlet en kasse med seværdigheder, og kort efter de selv var taget på ferie modtog vi en mail med endnu en ting Mette selv havde oplevet med hendes klasse. Der var virkelig sørget godt for at vi fik en god oplevelse. Vi er ikke i tvivl om at vi ville vælge samme sted at bo igen. Lejligheden ligger super godt - tæt på indkøb og offentlig transport til indre by. Vi brugte både egne cykler og offentlig transport under vores besøg.